
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης των συμμετεχόντων στο 
Έργο «Προμήθεια εξοπλισμού Πληροφορικής» για 
την υλοποίηση ανάπτυξη του Ολοκληρωμένου 
Πληροφορικού Συστήματος Φορολογίας - ΤΑΧΙ3» 1 
Τροποποίηση της οικ/985/ΤΣΕΠ 32/15.6.94 (ΦΕΚ 
493/Β/30.6.94) τριμερούς υπουργικής απόφασης 
για την παροχή πιστωτικών διευκολύνσεων για την 


αποκατάσταση των ζημιών από τις πυρκαγιές της 
30ης και 31ης Ιουλίου 1993 στην Επαρχία Ικαρίας 

του Νομού Σάμου... 2 

Μεταφορά τμημάτων, θέσεων κλάδου γιατρών ΕΣΥ 
και λοιπού Προσωπικού από το Π.Γ.Ν. Λάρισας στο 

Π.Π.Γ.Ν. Λάρισας. 3 

Κριτήρια και διαδικασία πρόσληψης προσωπικού εξω¬ 
τερικής φρούρησης καταντημάτων κράτησης. 4 

Χαρακτηρισμός Ιερού Ναού Αγίου Ιωάννου Νέων Κα- 
ρυών, επ. Λαρίσης, Ν. Λαρίσης, ως μνημείου χρή- 

ζοντος ειδικής κρατικής προστασίας. 5 

Χαρακτηρισμός Ιεράς Μονής Κοιμήσεως Θεοτόκου 
Σαρανταπόρου επ. Ελλασόνος, Ν. Λαρίσης, ως 
ιστορικού διατηρητέου μνημείου. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΔΙΛΑΠ/Γ/2436/ 
36344/12.7.1996 απόφαση Υπουργού Πολιτισμού 7 

Διόρθωση σφάλματος στην ΥΠΠΟ/ΑΡΧ/Β1/Φ32/19703 
594/14.6.96 απόφαση Υπουργού Πολπισμού. 8 


ΑΠΟΦΑΣΕΙ Σ 

Αοιθ. 2/76730/0022 (1) 

Καθορισμός αποζημίωσης των συμμετεχόντων στο 'Εργο 
«Προμήθεια εξοπλισμού Πληροφορικής» για την υλο¬ 
ποίηση ανάπτυξη του Ολοκληρωμένου Πληροφορι¬ 
κού Συστήματος Φορολογίας - ΤΑΧΙ3». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του 


Υπουργείου Οικονομικών» (ΦΕΚ 128/Α’), όπως τροποποι¬ 
ήθηκε και ισχύει. 

β) Των άρθρων 105 του Ν. 1892/90 (ΦΕΚ ΙΟΙ/Α’) και 34 
του Ν. 1914/90 (ΦΕΚ 178/Α’). 

γ) Του άρθρου 19του Ν. 2470/97 (ΦΕΚ 40/Α’). 

δ) Του άρθρου 40 του Ν. 849/78 (ΦΕΚ 232/Α’) όπως συ¬ 
μπληρώθηκε με το άρθρο 8του Ν. 2129/93 (ΦΕΚ 57/Α’). 

2. Τις αριθ. 1004024/40/0006Α710.1.96, 1045755/139/ 

0006Α/17.4.96,126948/1938/0006Α/8.12.997, 1016049/520/ 
0006Α727.2.98, 1042685/960/0006Α71.4.98, 1042684/961/ 
0006Α71.4.98, 1086835/1625/0006Α720.7.98, 1086834/ 
1624/0006Α721.7.98, 1123169/2014/0006Α72.11.98, 

1129575/ 2166/0006Α720.11.98, 1138400/2296/0006Α7 
17.12.98, 1013392/82/0006Α75.2.99, 1027414/300/0006Α7 
12.3.99, 1047014/530/0006Α712.5.99 αποφάσεις του Γεν. 
Γραμματέα Υπ. Οικονομικών, με τις οποίες συστάθηκαν και 
συγκροτήθηκαν αντίστοιχα οι ομάδες έργου. 

3. Την αριθ. 2000019/13/0004/2.1.97 απόφαση του Υφυ¬ 
πουργού Οικονομικών, περί μεταβίβασης αρμοδιοτήτων 
στους Γενικούς Γραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 85.000.000 δρχ., Ειδ.Φορέα 23-150 και 23- 
110 ΚΑΕ 0515 οικον.έτους 1999, στον οποίο οι εγγεγραμ¬ 
μένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
σπς Ομάδες έργου «ΟΠΣΦ Προμήθεια εξοπλισμού Πλη¬ 
ροφορικής» για το διάστημα από 1.1.1999 μέχρι 
31.12.1999, ως ακολούθως: 

α) Για τον υπεύθυνο κάθε ομάδας έργου 120.000 δρχ. 
το μήνα. 

β) Για κάθε μέλος των ομάδων έργου 100.000 δρχ. το 
μήνα. 

γ) Για τα μέλη της Γραμματείας 80.000 δρχ. το μήνα. 

Η συνολική ετήσια δαπάνη από την εν λόγω αποζημίω¬ 
ση δεν θα ξεπεράσει την αναγραφόμενη στην παραγ. 4 
του προοιμίου της απόφασης. 

2. Η καταβολή των αποζημιώσεων θα γίνεται μετά από 
βεβαίωση του Γενικού Γραμματέα Πληροφορικών Συστη¬ 
μάτων γιά το πρόσθετο χρόνο εργασίας (πέραν του κανο¬ 
νικού ωραρίου, Κυριακές και εξαιρέσιμα), το βαθμό συμ¬ 
μετοχής και την τήρηση του χρονοδιαγράμματος εκτέλε¬ 
σης του έργου. Σε περίπτωση μερικής συμμετοχής 
δικαιούχων στα ανωτέρω θα γίνεται ανάλογη περικοπή 

της αποζημίωσης. Επίσης, η ως άνω αποζημίωση δεν κα¬ 
ταβάλλεται κατά το χρόνο της κανονικής άδειας. 

3. Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου ή σε άλλα προγράμ¬ 
ματα υπερωριακής απασχόλησης θα λαμβάνει αποζημίω¬ 
ση από μία ομάδα έργου ή πρόγραμμα υπερωριακής α¬ 
πασχόλησης κατ’ επιλογήν του, λαμβανομένης υπόψη α¬ 
θροιστικά της προσφοράς του σε όλες τις ομάδες και τα 
προγράμματα που συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1999 

Με εντολή Υφυπουργού 
Ο Γενικός Γραμματέας 
ΙΩΑΝΝΗΣ ΚΟΥΣΟΥΛΑΚΟΣ 

- » 

Αριθ. οικ/6571/ΤΠ 32 (2) 

Τροποποίηση της οικ/985/ΤΣΕΠ 32/15.6.94 (ΦΕΚ 493/Β7 
30.6.94) τριμερούς υπουργικής απόφασης για τηνπα- 
ροχή πιστωτικών διευκολύνσεων για την αποκατάστα¬ 
ση των ζημιών από τις πυρκαγιές της 30ης και 31ης 
Ιουλίου 1993 στην Επαρχία Ικαρίας του Νομού Σάμου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκσταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ24/Α7). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκσταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του 
Ν. 2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ’81) «Περί οργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυ¬ 
θμίσεις συναφών θεμάτων» (ΦΕΚ Α’ 23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπληρωτή Υπουργού 
ΠΕΧΩΔΕ «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

7. Την αριθ. 50148/542/24.6.92 κοινή απόφαση των 
Υπουργών Εθνικής Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β71.7.92). 


8. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27του Ν. 2081/92 (ΦΕΚ 154 
Α’) και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη έχει ήδη προϋπο- 
λογισθεί και βαρύνει το έργο 9369008της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής έχει ήδη προϋπολογισθεί. 

ΙΟ.Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕ.ΧΩ.Δ.Ε. «Ανάθεση Αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Χρήστο Βε- 
ρελή και Θεόδωρο Κολιοπάνο». 

11. Την 145/30.9.93 (ΦΕΚ 169/Α/30.9.93) Πράξη Υπουρ¬ 
γικού Συμβουλίου «Για την αποκατάσταση των ζημιών 
από τις πυρκαγιές της 30ης και 31ης Ιουλίου 1993 στην 
Επαρχία Ικαρίας του Νομού Σάμου». 

12. Τις διατάξεις της παρ. 8 του άρθρου 6 του Ν. 
2242/94. 

13. Την οικ/985/ΤΣΕΠ 32/15.6.94 (ΦΕΚ 493/Β/30.6.94) 
κοινή απόφαση του Υπουργού Εθν. Οικονομίας, Αναπλη¬ 
ρωτή Υπουργού ΠΕ.ΧΩ.Δ.Ε. και του Υπουργού Οικονομι¬ 
κών για την παροχή πιστωτικών διευκολύνσεων στους 
πυρόπληκτου της Επαρχίας Ικαρίας του Νομού Σάμου 
που επλήγησαν από τις πυρκαγιές του Ιουλίου 1993. 

14. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

1. Καταργούμε το εδάφιο 9 της παρ. III (ΟΡΟΙ ΣΤΕ- 
ΓΑΣΤΙΚΩΝ ΔΑΝΕΙΩΝ) του κεφαλαίου Α (ΣΤΕΓΑΣΠΚΑ ΔΑ¬ 
ΝΕΙΑ ΠΡΟΣ ΙΔΙΩΤΕΣ). 

2. Καταργούμε το εδάφιο 10 της παρ. III (ΟΡΟΙΣΤΕΓΑΣΤΙ- 
ΚΩΝ ΔΑΝΕΙΩΝ) του κεφαλαίου Α (ΣΤΕΓΑΣΠΚΑ ΔΑΝΕΙΑ 
ΠΡΟΣ ΙΔΙΩΤΕΣ) και το αντικαθιστούμε με το ακόλουθο: 

«10. Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά δύο (2) εκατοστιαίες μονά¬ 
δες, χωρίς άλλη προσαύξηση για προμήθεια κ.λπ., επιδο¬ 
τούμενο κατά 100% από το λογαριασμό του Ν. 128/75. 

Για τις περιπτώσεις που για τα δάνεια που έλαβαν έχουν 
καταβάλει σπς Τράπεζες τόκους μαζί με τις δόσεις, οι τό¬ 
κοι αυτοί αφαιρούνται από το υπόλοιπο ανεξόφλητο πο¬ 
σό των δανείων τους. 

Οι τόκοι των δανείων αυτών καταβάλλονται σπς τράπε¬ 
ζες με χρέωση του λογαριασμού του Ν. 128/75». 

3. Καταργούμε την παράγραφο 3 του κεφ. Γ (ΔΑΝΕΙΑ 
ΑΠΟΚΑΤΑΣΤΑΣΗΣ ΖΗΜΙΩΝ ΚΤΗΡΙΑΚΩΝ ΚΑΙ ΛΟΙΠΩΝ ΠΑ¬ 
ΠΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ) και 
την αντικαθιστούμε με την ακόλουθη: 

«3.Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δα¬ 
νείων, προσαυξημένο κατά δύο (2) εκατοστιαίες μονά¬ 
δες, χωρίς άλλη προσαύξηση για προμήθεια κ.λπ., επιδο¬ 
τούμενο κατά 100% από το λογαριασμό του Ν. 128/75. 


¥ 

Για τις περιπτώσεις που για τα δάνεια που έλαβαν έχουν 
καταβάλει στις Τράπεζες τόκους μαζί με τις δόσεις, οι 
τόκοι αυτοί αφαιρούνται από το υπόλοιπο ανεξόφλητο 
ποσό των δανείων τους. 

Οι τόκοι των δανείων αυτών καταβάλλονται στις τράπε¬ 
ζες με χρέωση του λογαριασμού του Ν. 128/75». 

4. Καταργούμε το εδάφιο γ της παρ. 4 του κεφ. Γ (ΔΑ¬ 
ΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ ΚΑΙ ΛΟΙ¬ 
ΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩ¬ 
ΡΩΝ). 

5. Από τις διατάξεις της απόφασης αυτής δεν προκα- 
λείται πρόσθετη δαπάνη σε βάρος του Κρατικού Προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΥΦΥΠ. ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΒΕΡΕΛΗΣ 

- ♦ - 

Αριθ. ΑΙα/11990 (3) 

Μεταφορά τμημάτων, θέσεων κλάδου γιατρών ΕΣΥ και 
λοιπού Προσωπικού από το Π.Γ.Ν. Λάρισας στο 
Π.Π.Γ.Ν. Λάρισας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 23 παρ. 4 του Ν. 2519/97 
(ΦΕΚ165/Α/97). 

2. Τις διατάξεις του άρθρου 1 παρ. 2 του Ν.2469/97 
(38/Α/97)και το γεγονός ότι από τις διατάξεις της παρού¬ 
σας απόφασης δεν θα προκληθεί επιπλέον δαπάνη σε 
βάρος του τακτικού προϋπολογισμού. 

3. Τις διατάξεις του άρθρου 3 παρ. 5 του Ν. 1579/85 
(ΦΕΚ217/Α/85). 

4. Την αριθ. 30/15.9.99απόφασητου Δ.Σ. του Π.Γ.Ν. Λά¬ 
ρισας. 

5. Την αριθ. 1/13/16.9.99απόφασητουΔ.Στου Π.Π.Γ.Ν. 
Λάρισας. 

6. Την αριθ. αποφ. 2/154ης/26.10.99 Ολομ. του Κεντρι¬ 
κού Συμβουλίου Υγείας. 

7. Το γεγονός ότι από τη μεταφορά, όπως αυτή απο- 
τυπώνεται παρακάτω, καθίσταται δυνατή η ορθολο¬ 
γική ανάπτυξη των Νοσοκομείων και η ευρυθμότερη 
και αποτελισματικότερη λειτουργία τους, αποφασίζου¬ 
με: 

1. Τα παρακάτω Τμήματα που λειτουργούν στο Περιφε¬ 
ρειακό Γενικό Νοσοκομείο Λάρισας, οι οργανικές θέσεις 
κλάδου γιατρών ΕΣΥ, οι θέσεις των ειδικευομένων για¬ 
τρών, καθώς και το προσωπικό που υπηρετεί σε αυτές, 
μεταφέρονται και λετουργούν στο Περιφερειακό Πανεπι¬ 
στημιακό Γενικό Νοσοκομείο Λάρισας .εντάσσονται 
στους αντίστοιχους τομείς αποτελούν δε στο εξής οργα¬ 
νικές μονάδες του ανωτέρω Νοσοκομείου. 

1. ΤΜΗΜΑ ΠΑΘΟΛΟΓΙΚΗΣ ΑΝΑΤΟΜΙΚΗΣ 

Α. ΙΑΤΡΙΚΟ ΠΡΟΣΩΠΙΚΟ 

Α1. θέσεις Κλάδου Γιατρών ΕΣΥ που έχουν συσταθεί 

Διευθυντής: 1, Επιμ. Β': 1 


Α2. Γιατροί που υπηρετούν 
Τερζής Αναστάσιος, Επιμ. Β'. 

Β. ΕΙΔΙΚΕΥΟΜΕΝΟΙ 

Β1. θέσεις που έχουν συσταθεί 

Μία (1) θέση. 

2. ΤΜΗΜΑ ΚΥΤΤΑΡΟΛΟΓΊΑΣ 
Α. ΙΑΤΡΙΚΟ ΠΡΟΣΩΠΙΚΟ 

Α1. θέσεις Κλάδου Γιατρών ΕΣΥ που έχουν συσταθεί 

Επιμ. Α': 1, Επιμ. Β': 1 

Α2. Γιατροί που υπηρετούν 

Καραντάνα Μαρία, Επιμ. Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

-φ- 

Αριθ. 132078 (4) 

Κριτήρια και διαδικασία πρόσληψης προσωπικού Εξωτε¬ 
ρικής Φρούρησης Καταστημάτων Κράτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων: 

α) 49 παρ. 4 του Ν. 2721/1999 (ΦΕΚ 112/τ.Α ). 
β) 8 παρ. 6, του Προεδρικού Διατάγματος 265/1999 
(ΦΕΚ 21 β/τΑ) «Οργάνωση Υπηρεσίας Εξωτερικής Φρού¬ 
ρησης». 

γ) 29Ατου Ν. 1558/1985 «Κυβέρνηση και Κυβερνητικά 
Όργανα» (Α' 137), το οποίο προστέθηκε με το άρθρο 27 
του Ν. 2081/1992 (Α’ 154) και ανηκαταστάθηκε με το άρ¬ 
θρο 1 του Ν. 2469/1997 (ΦΕΚΘδ/Α'). 

δ) 22 παρ. 3 του Ν. 2362/95 (ΦΕΚ 247/Α') «Περί Δημο¬ 
σίου Λογιστικού, ελέγχου των δαπανών του κράτους και 
άλλες διατάξεις». 

2. Την υπ’ αριθμ. 1107147/1239/0006/4.10.1996 (ΦΕΚ 
922/Β77.10.1996) απόφασητου Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

3. Το γεγονός ότι από τις διατάξεις αυτής της απόφα¬ 
σης προκαλείται εφάπαξ δαπάνη εις βάρος του κρατι¬ 
κού προϋπολογισμού ύψους τεσσάρων εκατομμυρίων 
(4.000.000) δρχ. περίπου για το τρέχον οικονομικό έτος. 
Η ανωτέρω δαπάνη θα βαρύνει τους ΚΑΕ 1212, 1231, & 
1699, Φ. 17-110 του Υπουργείου Δικαιοσύνης και θα κα¬ 
λυφθεί από τις πιστώσεις του προϋπολογισμού του ίδιου 
Υπουργείου. 

Άρθρο 1 

Κριτήρια Πρόσληψης - Πίνακες επιτυχόντων 

1. Η πρόσληψη του προσωπικού εξωτερικής φρούρη¬ 
σης γίνεται με βάση τα ακόλουθα αντικειμενικά κριτήρια. 

α) Το γενικό βαθμό απολυτηρίου τίτλου οποιουδήποτε 
τύπου λυκείου ή άλλης ισότιμης σχολικής μονάδας εσω¬ 
τερικού ή εξωτερικού και προκειμένου για τους από¬ 
φοιτους γυμνασίου του απολυτηρίου ή ενδεικτικού της 
Γ τάξεως του γυμνασίου. 

β) Την εκπλήρωση των στρατιωτικών υποχρεώσεων 
κατά προτίμηση ως εφέδρων αξιωματικών ή σε ειδικές 
δυνάμεις των Ενόπλων Δυνάμεων ή ως εθελοντών πεντα¬ 
ετούς υπηρεσίας. 

2. Η επιτροπή επιλογής παραλαμβάνει από το τμήμα 
διοίκησης προσωπικού του Υπουργείου Δικαιοσύνης τις 
αιτήσεις με τα δικαιολογητικά των υποψηφίων και προ¬ 
βαίνει σπς ακόλουθες ενέργειες: 

α) Ελέγχει την πληρότητα των δικαιολογητικών που 
έχουν προσκομίσει οι υποψήφιοι και συντάσσει κατ’ αλ¬ 
φαβητική σειρά, με τη βοήθεια του τμήματος πληροφο¬ 
ρικής του Υπουργείου, πίνακες υποψηφίων οι οποίοι πλη¬ 
ρούν τις προϋποθέσεις για πρόσληψη και πίνακες υπο¬ 
ψηφίων που δεν πληρούν τις προϋποθέσεις αυτές, 
χωριστά για τους άνδρες αποφοίτους λυκείου και γυμνα- 
■ σίου ανηστοιχα και χωριστά για τις γυναίκες. 

β) Ζητεί διευκρινίσεις από τους υποψηφίους επί των 
δικαιολογητικών που έχουν υποβληθεί, αν κριθεί τούτο 
αναγκαίο. 

γ) Συντάσσει πίνακες, κατά κατηγορία υποψηφίων (αν- 
δρών αποφοίτων λυκείου, ανδρών αποφοίτων γυμνασίου 
και γυναικών αποφοίτων λυκείου), και κατά σειρά επιλο¬ 
γής των, με βάση το άθροισμα της βαθμολογίας που προ¬ 
κύπτει από το γενικό βαθμό του απολυτηρίου λυκείου, 
στον οποίο προσπθενται οι ακόλουθες μονάδες (μόρια) 
κατά κριτήριο: 

(1) Για τους υποψηφίους άνδρες που έχουν υπηρετή¬ 
σει: 

α) Στις ειδικές μονάδες ενόπλων δυνάμεων: 
ΐ) Ως έφεδροι αξιωματικοί μονάδες μιάμιση (1,5). 
ϋ) Ως έφεδροι υπαξιωματικοί μονάδα μία (1). 
ίϋ) Ως οπλίτες, μηδέν εβδομήντα πέντε (0,75) της μονά¬ 
δας 

β) Σπς λοιπές ένοπλες δυνάμεις: 

ί) Ως έφεδροι αξιωμαπκοί μονάδα μία (1). 

ίί) Ως έφεδροι υπαξιωματικοί μισή (0,5) μονάδα. 

(2) Για τους υποψήφιους άνδρες και γυναίκες των μο¬ 
νάδων εθελοντών πενταετούς υπηρεσίας (Ε.Π.Υ.), μηδέν 
εβδομήντα πέντε (0,75) της μονάδας. 

δ) Υποψήφιοι που εμπίπτουν σε περισσότερες απόπς υ¬ 
ποπεριπτώσεις (1) και (2) της προηγούμενης περιπτώσε- 
ως γ’ λαμβάνουν τα μόρια της μιας μόνο υποπερίπτωσης. 
Η συνολική βαθμολογία κάθε υποψηφίου πολλαπλασιά- 
ζεται επί το συντελεστή εκατό (100). Η βαθμολογία εξά¬ 
γεται μέχρι χιλιοστού της μονάδας. Σε περίπτωση ισο¬ 
βαθμίας προηγείται ο υποψήφιος που έχει υπηρετήσει σε 
ειδικές δυνάμεις των ενόπλων δυνάμεων και σε περίπτω¬ 
ση νέας ισοβαθμίας προηγείται ο υποψήφιος που λαμβά¬ 
νει μονάδες από τα λοιπά κριτήρια που προηγούνται κατά 
σειρά βάσει των διατάξεων της περίπτωσης γ’ αυτής της 
παραγράφου. Αν παρά τα ανωτέρω, προκύπτει ισοβαθμία 
υποψηφίων στην τελευταία θέση του καθοριζομένου 
αριθμού προς πρόσληψη, η σειρά αυτών καθορίζεται με 
κλήρωση που διενεργείται απάτην ίδια επιτροπή, η οποία 
προηγουμένως συντάσσει σχεπκό πρακτικό. 

ε) Με βάση τη βαθμολογία της αμέσως προηγούμενης 
περιπτώσεως δ’ καταρτίζονται πίνακες κατά κατηγορία υ¬ 
ποψηφίων (ανδρών αποφοίτων λυκείου, ανδρών αποφοί¬ 
των γυμνασίου και γυναικών αποφοίτων λυκείου), χωρι¬ 
στά για όσους καλύπτουν τον αριθμό των θέσεων της 
προκήρυξης και χωριστά των υπολοίπων, και καταχω¬ 
ρίζονται αναλυτικά οι βαθμολογίες κατά κριτήριο καθώς 
και η συνολική βαθμολογία. Οι πίνακες αυτοί υπογράφο¬ 
νται από τα μέλη της επιτροπής και υποβάλλονται με 
μέριμνα του προέδρου της, μαζί με τα δικαιολογητικά των 
υποψηφίων, στο αρμόδιο τμήμα διοίκησης προσωπικού 
του Υπουργείου Δικαιοσύνης, το οποίο μεριμνά για την 


κύρωση τους από τον Υπουργό Δικαιοσύνης εντός (5) 
ημερών. Αντίγραφο των ως άνω πινάκων μαζί με όλα τα 
δικαιολογητικά των υποψηφίων, παραμένουν στο τμήμα 
διοίκησης προσωπικού του Υπουργείου Δικαιοσύνης. Οι 
πίνακες αναρτώνται σε εμφανές μέρος του Υπουργείου 
Δικαιοσύνης και των κατά τόπους Νομαρχιών του κρά¬ 
τους για ενημέρωση των υποψηφίων και η ανάρτηση τους 
ανακοινώνεται με επιμέλεια του τμήματος διοίκησης 
προσωπικού του Υπουργείου Δικαιοσύνης, από τα μέσα 
μαζικής επικοινωνίας. Η ανάρτηση επέχει θέση γνωστο¬ 
ποίησης στους επιλεγέντες. 

Άρθρο 2 

Αθλητικές και υγειονομικές εξετάσεις. 

1. Οι υποψήφιοι που περιλαμβάνονται στους κυρωμέ¬ 
νους πίνακες της περιπτώσεως ε’ της παραγράφου 2 του 
προηγούμενου άρθρου, καλούνται με ευθύνη του τμήμα¬ 
τος διοίκησης του Υπουργείου Δικαιοσύνης κατά σειρά 
επιτυχίας, να προσέλθουν μέσα σε ορισμένες προθε¬ 
σμίες, σπς αρμόδιες εππροπές, προκειμένου να εξετα- 
σθούν για τα σωματικά τους προσόντα και την ψυχική 
τους υγεία. 

2. Η εξέταση των σωματικών προσόντων περιλαμβάνει 
υγειονομικές εξετάσεις σωματικής και ψυχυ<ής υγείας και 
αθλητικές δοκιμασίες από τις οποίες οι πρώτες προηγού¬ 
νται των αθλητικών δοκιμασιών. Όσοι κρίνονται ικανοί 
από τις υγειονομικές επιτροπές παραπέμπονται στη συ¬ 
νέχεια για αθλητικές δοκιμασίες. 

3. Οι υγειονομικές εξετάσεις, σωματικής και ψυχικής 
υγείας, και αθλητικές δοκιμασίες διενεργούνται από τις 
εξής εππροπές του Υπουργείου Δικαιοσύνης: 

α) Οι υγειονομικές εξετάσεις διενεργούνται από τριμε¬ 
λή επιτροπή, που αποτελείται από τον επιθεωρητή - ψυ¬ 
χίατρο - της Επιθεώρησης Υγειονομικού Ελέγχου του 
Υπουργείου Δικαιοσύνης, ως πρόεδρο, και από δύο ια¬ 
τρούς, ειδικότητας παθολογίας και χειρουργού, υπηρε¬ 
σιών αρμοδιότητας του Υπουργείου Δικαιοσύνης, μόνι¬ 
μους ή με απόσπαση, ως μέλη, με αντιστοίχους ανα¬ 
πληρωτές τους. Οι υποψήφιοι που θα κληθούν να 
υποβληθούν σε υγειονομικές εξετάσεις, παραλαμβάνουν 
δελτίο υγειονομικής εξέτασης, στο οποίο επικολλάται 
φωτογραφία του υποψηφίου, για να μεταβούν σε κρατικό 
νοσοκομείο και υποβληθούν σε υγειονομικές εξετάσεις 
που αναφέρονται στο δελτίο αυτό, στην οικεία στήλη του 
οποίου, ο αρμόδιος ιατρός γνωματεύει, θέτοντας την υ¬ 
πογραφή και τη σφραγίδα του, από δε τη γραμματεία του 
νοσοκομείου θεωρείται το γνήσιο της υπογραφής των 
γνωματευόντων ιατρών. Οι εξετάσεις πραγματοποιού¬ 
νται μέχρι την ορισθείσα για το σκοπό αυτό ημερομηνία, 
και οι υποψήφιοι προσκομίζουν, στην ανωτέρω επιτροπή, 
το δελτίο υγειονομικής εξέτασης, συμπληρωμένο. Η 
επάρκεια σωματικής και ψυχικής υγείας των υποψηφίων 
κρίνεται με βάση τα όσα ισχύουν για τους υποψήφιους 
δόκιμους αστυφύλακες του Υπουργείου Δημόσιας Τά¬ 
ξης- 

β) Ο βαθμός ετοιμότητας, ψυχραιμίας και αντίληψης 
των υποψηφίων διαπιστώνεται με τεστ και εξέταση από 
τριμελή επιτροπή ψυχοτεχνικής δοκιμασίας, που αποτε- 
λείται από έναν ψυχίατρο, ως πρόεδρο, και δύο ψυχολό¬ 
γους, ως μέλη, που υπηρετούν σε υπηρεσίες του Υπουρ¬ 
γείου Δικαιοσύνης, ως μόνιμοι ή με απόσπαση. Η επιτρο¬ 
πή αυτή επικουρείται στο έργο της από υπαλλήλους 
υπηρεσιών, αρμοδιότητας του Υπουργείου Δικαιοσύνης. 


¥ 

γ) Οι αθλητικές δοκιμασίες διενεργούνται από τριμελή 
επιτροπή, που αποτελείται από υπαλλήλους της κεντρι¬ 
κής υπηρεσίας του Υπουργείου Δικαιοσύνης και των κα¬ 
ταστημάτων κράτησης, βαθμού τουλάχιστον β’, μόνιμους 
ή με απόσπαση. 

Γραμματείς των ανωτέρω επιτροπών, με τους αναπλη¬ 
ρωτές τους, ορίζονται υπάλληλοι της κεντρικής υπηρε¬ 
σίας του Υπουργείου Δικαιοσύνης και των καταστημάτων 
κράτησης. 

4. Για τον έλεγχο της αθλητικής επίδοσης οι υποψήφιοι 

δοκιμάζονται στα εξής αγωνίσματα: 

α) Άλμα σε μήκος τουλάχιστον τριάμιση (3,5) μέτρα για 
τους άνδρες και δυόμιση (2,5) μέτρα για τις γυναίκες, 
τρεις προσπάθειες. 

β) Άλμα σε ύψος τουλάχιστον ένα (1) μέτρο για τους άν¬ 
δρες και ογδόντα (0,80) πόντους για τις γυναίκες, τρεις 
προσπάθειες. 

γ) Δρόμος 1000 μέτρωνγιατους άνδρες και800 μέτρων 
για τις γυναίκες μέσα σε χρόνο τεσσάρων λεπτών και 50 
δευτερολέπτων (4' & 50"), μία προσπάθεια. 

5. Οι υποψήφιοι που δεν κρίνονται υγιείς κατά τις υγειο¬ 
νομικές εξετάσεις ή αποτύχουν στις αθλητικές δοκιμα¬ 
σίες, αποκλείονται από την περαιτέρω διαδικασία πρό¬ 
σληψης. Οι υποψήφιοι αυτοί καταχωρίζονται σε ειδικό πί¬ 
νακα, ο οποίος αναρτάται σε εμφανές σημείο στο χώρο 
της εξέτασης προς ενημέρωση τους. Εάν κατά το χρόνο 
της εξέτασης υποψήφιου στις αθλητικές δοκιμασίες πα- 
ρουσιασθεί κώλυμα που εμποδίζει την εξέταση του, η οι¬ 
κεία επιτροπή εξέτασης αθλητικών δοκιμασιών μπορεί να 
αναβάλει την εξέταση σε άλλο χρόνο για μια μόνο φορά 
και πάντως όχι πέραν του χρόνου που καθορίζεται για την 
διενέργεια αυτών των εξετάσεων. 

6.0 αριθμός όσων τυχόν αποτύχουν στις αθλητικές δο¬ 
κιμασίες ή δεν κριθούν ικανοί από τις υγειονομικές επι¬ 
τροπές, αναπληρώνονται με ονομαστική πρόσκληση των 
επόμενων κατά σειρά επιτυχίας υποψηφίων. 

Άρθρο 3 

Πρόσληψη επιλεγομένων 

1. Οι υποψήφιοι που κρίνονται ως ικανοί από τις υγειο¬ 
νομικές και αθλητικές επιτροπές καλούνται από τη διεύ¬ 
θυνση προσωπικού του Υπουργείου Δικαιοσύνης να προ¬ 
σκομίσουν αυτοπροσώπως ή να αποστείλουν με συστη¬ 
μένη επιστολή τα δικαιολογητικά της παραγράφου 5 του 
άρθρου 10 του Π.Δ. 265/19.10.99. Μετά τον έλεγχο των εν 
λόγω δικαιολογητικών οι υποψήφιοι για τους οποίους δεν 
προκύπτει κώλυμα πρόσληψης προσλαμβάνονται ως 
προσωπικό της Υπηρεσίας Εξωτερικής Φρούρησης με α¬ 
πόφαση του Υπουργού Δικαιοσύνης, η οποία δημοσιεύε¬ 
ται στην Εφημερίδα της Κυβερνήσεως. 

2. Η διεύθυνση προσωπικού του Υπουργείου Δικαιοσύ¬ 
νης: 

α) Ανακοινώνει με αποδεικτικό, μέσω των κατά τόπους 
αστυνομικών τμημάτων, στους υποψηφίους που προ¬ 
σλαμβάνονται την απόφαση πρόσληψης, καλείτους υπο¬ 
ψηφίους να δώσουν τον προβλεπόμενο όρκο ή σχετική 
διαβεβαίωση και συντάσσει για καθέναν από τους προ¬ 
σλαμβανόμενους πρακπκό πρόσληψης και ορκομωσίας. 

β) Γνωστοποιεί στους προσλαμβανόμενους τον τόπο 
και το χρόνο που πρέπει να προσέλθουν για να υποστούν 
τη βασική εκπαίδευση. 

3. Κανένας υποψήφιος δεν προσλαμβάνεται, αν διαπι¬ 
στωθεί ότι στερείται έστω και ενός από τα οριζόμενα για 


την πρόσληψη προσόντα, τυχόν δε πρόσληψη του θεω¬ 
ρείται αυτοδικαίως άκυρη. 

4. Στην περίπτωση που δεν προσέλθουν ορισμένοι από 
τους προσκληθέντες εντός της προθεσμίας που έχει ορι¬ 
στεί για να ορκιστούν, καλείται αντίστοιχος αριθμός υπο¬ 
ψηφίων, κατά σειρά βαθμολογίας, μέχρις ότου συμπλη¬ 
ρωθεί ο αριθμός των θέσεων που έχουν προκηρυχθεί. 

Οι καλούμενοι υποβάλλονται σε υγειονομικές εξετά¬ 
σεις και αθλητικές δοκιμασίες του άρθρου 2 αυτής της α¬ 
πόφασης και εφόσον κριθούν ικανοί καλύπτουν τα κενά, 
τηρούμενης της διαδικασίας των παραγράφων 1 καθαυ¬ 
τού του άρθρου. 

5. Οι προσλαμβανόμενοι καταχωρίζονται σε ξεχωριστή 
μερίδα του Βιβλίου Γενικού Μητρώου, η οποία περιλαμ¬ 
βάνει τα στοιχεία ταυτότητας, ημερομηνία πρόσληψης 
στην Υπηρεσία Εξωτερικής Φρούρησης, και κάθε άλλη υ¬ 
πηρεσιακή μεταβολή. 

Για κάθε άτομο του προσωπικού Εξωτερικής Φύλαξης 
τηρείται από το τμήμα διοίκησης προσωπικού του Υ¬ 
πουργείου Δικαιοσύνης ατομικός φάκελος, καθώς και το 
προσωπικό μητρώο του υπαλλήλου, όπως ακριβώς και 
για τους υπαλλήλους των καταστημάτων κράτησης. 

Άρθρο 4 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 

-» 

Αρίθ. ΥΠΠΟ/ΑΡΧ/Β1/Φ32/ΚΗΡ/37249/1317 ( 5 ) 

Χαρακτηρισμός Ιερού Ναού Αγίου Ιωάννου Νέων Κα- 
ρυών, επ. Λαρίσης, Ν. Λαρίσης, ως μνημείου χρήζο- 
ντος ειδικής κρατικής προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 

Β/28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γραμματέα, Ειδ. Γραμματέα, Προϊστά¬ 
μενους Δ/νσεων, Τμημάτων και Γραφείων του ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τη Γνωμοδότηση του Τοπικού Συμβουλίου Μνημείων 
Θεσσαλίας όπως αυτή διατυπώθηκε με την αριθμ. 
91/30.7.99 Συνεδρίατου, αποφασίζουμε: 

Χαρακτηρίζουμε τον Ιερό Ναό Αγίου Ιωάννου Καρυών, 
επ. Λαρίσης, Ν. Λαρίσης μαζί με το παρακείμενο κωδωνο¬ 
στάσιο, ως μνημεία χρήζοντα ειδικής κρατικής προστα¬ 
σίας, με περιβάλλοντα χώρο ακτίνας 200 μ. 

Πρόκειται για παλιό ενοριακό και νυν κοιμητηριακό ναό 
στοντύποτηςτρίκλπης βασιλικής της οποίας το κεντρικό 
κλιτός είναι κεραμοσκεπές. 

Ο ναός διακοσμείται, κυρίως στην ανωδομή, με γύψινα 
μοτίβα. Γύψινα είναι επίσης και τα κορινθιάζοντα κιονό¬ 
κρανα που επιστέφουν τους κίονες των τοξοστοιχιών. 

Το τέμπλο χρονολογείται στις αρχές του αιώνα. 

Στην πρόθεση και το Ιερό βήμα διατηρούνται τοιχογρα¬ 
φίες, πιθανόν του τέλους του 19ου αιώνα. 

Στο υπέρθυρο του παρακειμένου κωδωνοστασίου υ¬ 
πάρχει επιγραφή 1Θ72 ΝΟΕΜΒΡΙΟΥ.... 

Από τις διατάξεις της απόφασης αυτής δεν προκύπτει 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Νοεμβρίου 1999 

Με εντολή Υπουργού 
Ο Προϊστάμενος της Διεύθυνσης 
I. ΚΑΚΟΥΡΗΣ 

-» 

Αριθ. ΥΠ ΠΟ/ΑΡΧ/Β1 /Φ32/ΚΗ Ρ/37250/1305 (6) 

Χαρακτηρισμός Ιεράς Μονής Κοιμήσεως Θεοτόκου Σα- 
ρανταπόρου επ. Ελλασόνος, Ν. Λαρίσης, ως ιστορι¬ 
κού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β7 28.11.91 και ΦΕΚ 17/Β716.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ¬ 
ματέα, Προϊστάμενους Δ/νσεων, Τμημάτων και Γραφείων 
τουΥΠΠΟ. 

2) Το άρθρο 52 του Κ Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνη¬ 
μείων Θεσσαλίας όπως αυτή διατυπώθηκε με την αριθ. 
91/30.7.99 Συνεδρία του, αποφασίζουμε: 

Χαρακτηρίζουμε την Ιερά Μονή Κοιμήσεως Θεοτόκου 
Σαρανταπόρου, επαρχίας Ελασσόνας, Ν. Λαρίσης, ως 
ιστορικό διατηρητέο μνημείο, με περιβάλλοντα χώρο 
ακτίνας 500 μ. γύρω του. 

Πρόκειται για διαλελυμένο μοναστηριακό συγκρότημα 
από το οποίο σώζεται μόνο το καθολικό και μερικά δω¬ 
μάτια από τα κελλιά. 

Το καθολικό είναι τρίκλητη ξυλόστεγη βασιλική με το- 


ξοστοιχίες, καταγραφή εσωτερικά με τοιχογραφίες, ενώ 
τοιχογραφίες φέρει και στην εξωτερική επιφάνεια του δυ¬ 
τικού τοίχου, όπου υπάρχει μεγάλη παράσταση της Δευ¬ 
τέρας παρουσίας χρονολογείται στον 18ο αιώνα. 

Από τις διατάξεις της απόφασης αυτής δεν προκύπτει 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Νοεμβρίου 1999 

Με εντολή Υπουργού 
Ο Προϊστάμενος της Διεύθυνσης 

I. ΚΑΚΟΥΡΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 680/τ.Β/19.8.1996 όπου δημοσιεύθηκε η 
ΥΠΠΟ/ΔΙΛΑΠ/Γ/2436/36344/12.7.1996 απόφαση Υπουρ¬ 
γού Πολιτισμού γίνεται η παρακάτω διόρθωση σφάλμα¬ 
τος: 

Αντί κτίριο ιδιοκτησίας Ζάβρα (πρώην I. Αποστολάκου) 
στην οδό Λυκούργου 71 και Χείλωνος στη Σπάρτη, όπου 
αυτό αναφέρεται αναγράφεται το ορθό «κτίριο ιδιοκτη¬ 
σίας Ιωάννη Αποστολάκου». 

(Από το Υπουργείο Πολιτισμού) 

-» 

( 8 ) 

Στην ΥΠΠΟ/ΑΡΧ/Β1/Φ32/19703/594/14.6.96 απόφαση 
Υπουργού Πολιτισμού «Χαρακτηρισμός Ι.Ν. Αγίων Απο¬ 
στόλων στην κοινότητα Σαρακίνας Ελασσόνας.» η 

οποία δημοσιεύθηκε στο ΦΕΚ524/Β73.7.96γίνεται η εξής 
διόρθωση σφάλματος: 

Αντί του λανθασμένου δημοσιευθέντος «Χαρακτηρι¬ 
σμός Ι.Ν. Αγίων Αποστόλων στην κοινότητα Σαρκίνας 
Ελασσόνας» τίθεται το ορθό «Χαρακτηρισμός Ι.Ν. Αγίων 
Αποστόλων στην κοινότητα Σαρακίνας επαρχίας Καλα¬ 
μπάκας Ν. Τρικάλων». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΜρ: νννννν.θί. 91 · 
β-ΓΠβίΙ: ννβ5ΐΤ13δΪ6Γ @ βΐ. 9 Γ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1,Τ.Κ. 711 10 (081)396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 


ΤΙΜΗ ΦΥΛΛΩΝ 


Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . Από 8 σελ(δε ς και άνω προσαύξηση 100 δρχ. ανά βσέλιδο ή μέρος αυτού | 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. | 

- ' ’ Κ.Α.Ε. Προϋπολογισμού I Κ.Α.Ε. εσόδου υπέρ 

_ Τεύχος _2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 60.000 δΡΧ· 3.000 δρχ. 

Β' (Υπουργικές αποφάσεις κ.λπ.) Τ0.000 » 3.500 

Γ (Διορισμοί, απολύσεις κ.λπ. Δημ. Υπαλλήλων) 15000 » 750 

Δ'(Απαλλοτριώσεις, πολεοδομία κ.λπ.) 70.000 » 3.500 » 

Αναπτυξιακών Πράξεων (Τ.Α.Π.Σ.) 30.000 » 1.500 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » /ου » 

Παράρτημα (Προκηρύξεις θέσεων ΔΕΠκ.τλ.) 5.000 » 25 

Δελτίο Βιομηχανικής Ιδιοκτησίας (Δ.Ε.Β.Ι.) 10 000 ” “ 

Ανωτάτου Ειδικού Δικαστηρίου (Α.Ε.Δ.) 3.000 » " 

ΠροκηρύξεωνΑ.Σ.Ε.Π. 10 000 » ^ » 

Ανωνύμων Εταιρειών & Ε.Π.Ε. _ 250.000 » _ 12.500 » _ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » | 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. , _ , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

[ Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


- -— " ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






